CELEX: 32017D1460
Language: ro
Date: 2017-08-08 00:00:00
Title: Decizia de punere în aplicare (UE) 2017/1460 a Comisiei din 8 august 2017 de modificare a Deciziei de punere în aplicare (UE) 2016/2008 privind măsurile zoosanitare de combatere a dermatozei nodulare contagioase în anumite state membre [notificată cu numărul C(2017) 5471] (Text cu relevanță pentru SEE. )

11.8.2017   
            
            
               RO
            
            
               Jurnalul Oficial al Uniunii Europene
            
            
               L 208/42
            
         DECIZIA DE PUNERE ÎN APLICARE (UE) 2017/1460 A COMISIEI
   din 8 august 2017
   de modificare a Deciziei de punere în aplicare (UE) 2016/2008 privind măsurile zoosanitare de combatere a dermatozei nodulare contagioase în anumite state membre
   
      
         [notificată cu numărul C(2017) 5471]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   având în vedere Directiva 92/119/CEE a Consiliului din 17 decembrie 1992 de stabilire a măsurilor comunitare generale de combatere a unor boli la animale, precum și a măsurilor specifice împotriva bolii veziculoase a porcului (3), în special articolul 14 alineatul (2), articolul 19 alineatul (1) litera (a), articolul 19 alineatul (3) litera (a) și articolul 19 alineatele (4) și (6),
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (4), în special articolul 4 alineatul (3),
   întrucât:
   
               (1)
            
            
               Directiva 92/119/CEE stabilește măsurile generale de control de aplicat în cazul apariției unui focar cauzat de anumite boli ale animalelor, inclusiv dermatoza nodulară contagioasă (DNC). Aceste măsuri de control includ instituirea de zone de protecție și de supraveghere în jurul exploatației infectate și prevăd, de asemenea, pe lângă alte măsuri de control, vaccinarea de urgență în cazul apariției unui focar de DNC.
            
         
               (2)
            
            
               Decizia de punere în aplicare (UE) 2016/2008 a Comisiei (5) stabilește măsuri zoosanitare de combatere a apariției DNC în anumite state membre sau în părți ale acestora enumerate în anexa I la decizia menționată, inclusiv cerințele minime pentru programele de vaccinare împotriva DNC, prezentate Comisiei spre aprobare de statele membre. Aceasta definește termenul de „zone infectate” ca acele părți ale teritoriului unui stat membru menționate în partea II din anexa I la respectiva decizie de punere în aplicare, care includ zonele în care a fost confirmată DNC și orice zone de protecție și de supraveghere instituite în conformitate cu Directiva 92/119/CEE și în care vaccinarea împotriva DNC poate fi pusă în aplicare în urma aprobării unor programe de vaccinare. Aceasta definește, de asemenea, termenul de „zone indemne cu vaccinare” ca acele părți ale teritoriului unui stat membru menționate în partea I din anexa respectivă care includ zonele din afara zonelor infectate cu DNC și în care vaccinarea împotriva DNC este pusă în aplicare în urma aprobării unor programe de vaccinare.
            
         
               (3)
            
            
               Decizia de punerea în aplicare (UE) 2016/2008 prevede măsuri specifice de reducere a riscurilor și restricții comerciale în ceea ce privește bovinele și rumegătoarele sălbatice captive vii, materialul germinativ provenit de la acestea și alte produse provenite de la aceste animale care urmează să fie puse în aplicare în „zonele infectate” și în „zonele indemne cu vaccinare” în vederea reducerii la minimum a oricăror riscuri de răspândire a DNC.
            
         
               (4)
            
            
               Raportul Autorității Europene pentru Siguranța Alimentară (EFSA) privind DNC, aprobat la 27 martie 2017 (6) (denumit în continuare „raportul EFSA din 2017”), indică faptul că rezultatele analizei datelor epidemiologice disponibile pentru DNC în Europa până în 2016 sugerează că campaniile de vaccinare în masă împotriva DNC, acolo unde au fost puse în aplicare în mod corespunzător, au ținut boala sub control, prevenind apariția de noi focare. Aceste rezultate confirmă concluziile unui aviz urgent anterior cu privire la dermatoza nodulară contagioasă, adoptat de EFSA la 29 iulie 2016 (7) (denumit în continuare „avizul EFSA din 2016”), care a concluzionat că vaccinarea în masă este cea mai eficace măsură de combatere a DNC, în special în cazul în care protecția animalelor vaccinate a fost deja realizată înainte de apariția bolii, și anume, prin vaccinarea preventivă.
            
         
               (5)
            
            
               Eficacitatea campaniilor de vaccinare recente împotriva DNC, după cum s-a confirmat prin avizul EFSA din 2016 și prin raportul EFSA din 2017, sugerează că bovinele vaccinate în mod corespunzător pot fi deplasate dintr-o „zonă indemnă cu vaccinare” a unui stat membru într-un alt stat membru sau într-o țară terță sau într-o „zonă indemnă cu vaccinare” sau „zonă infectată” din același stat membru utilizându-se norme mai puțin restrictive. Din același motiv, ar trebui să se aplice norme mai puțin restrictive în cazul deplasării vițeilor nevaccinați născuți de femele vaccinate atunci când sunt transportați în aceeași zonă din același stat membru. Norme la fel de puțin restrictive ar trebui să se aplice în cazul deplasării bovinelor și rumegătoarelor sălbatice captive nevaccinate în interiorul aceleiași „zone indemne cu vaccinare” din același stat membru, în cazul în care sunt importate din state membre sau din țări terțe sau din zone ale acestora care nu fac obiectul unor restricții legate de DNC, deoarece aceste tipuri de deplasări pot fi considerate ca prezentând un risc scăzut de răspândire a bolii.
            
         
               (6)
            
            
               Croația, Bulgaria și Grecia, cele trei state membre care pun în aplicare, în prezent, vaccinarea împotriva DNC și care figurează în lista din anexa I la Decizia de punere în aplicare (UE) 2016/2008 au solicitat ca respectiva decizie de punere în aplicare să fie modificată și, în special, ca articolele 4, 5 și 6 din aceasta să țină cont de norme mai puțin restrictive pentru circulația bovinelor și a rumegătoarelor sălbatice captive vaccinate supuse revaccinării, precum și pentru circulația vițeilor nevaccinați născuți de femele vaccinate. Mai mult, Croația a solicitat norme mai puțin restrictive în cazul deplasării bovinelor și rumegătoarelor sălbatice captive nevaccinate originare din state membre sau țări terțe sau din zone ale acestora care nu fac obiectul unor restricții din cauza confirmării prezenței DNC sau a vaccinării împotriva acestei boli.
            
         
               (7)
            
            
               Riscul de răspândire a DNC din cauza circulației bovinelor și a rumegătoarelor sălbatice captive vii vaccinate împotriva DNC este mai mare atunci când primesc o vaccinare pentru prima dată în comparație cu același risc în cazul în care sunt vaccinate în timp ce sunt încă imune datorită unei vaccinări anterioare. Prin urmare, riscul de răspândire a DNC este mai mare atunci când la exploatația de origine a acestor animale sunt efectuate vaccinări pentru prima dată în comparație cu același risc existent atunci când la exploatație sunt efectuate revaccinări în perioada în care animalele prezente sunt încă imune datorită unei vaccinări anterioare. În consecință, este oportun să se diferențieze normele de restricție aplicabile în fiecare dintre situațiile de mai sus, având în vedere durata imunității induse de vaccinurile împotriva DNC, în conformitate cu instrucțiunile producătorului vaccinului.
            
         
               (8)
            
            
               Așadar, cerințele privind derogările și condițiile speciale pentru expedierea de bovine și rumegătoare sălbatice captive vii din și în „zonele indemne cu vaccinare” și „zonele infectate” ar trebui modificate, iar articolele 4, 5, 6 și 12 din Decizia de punere în aplicare (UE) 2016/2008 ar trebui modificate în consecință.
            
         
               (9)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Decizia de punere în aplicare (UE) 2016/2008 se modifică după cum urmează:
   
               1.
            
            
               La articolul 4, alineatul (1) se modifică după cum urmează:
               
                           (a)
                        
                        
                           la litera (a), punctul (i) se înlocuiește cu următorul text:
                           
                                       „(i)
                                    
                                    
                                       animalele au fost vaccinate împotriva dermatozei nodulare contagioase cu cel puțin 28 de zile înainte de data expedierii și se află în perioada de imunitate indicată de producătorul vaccinului la data expedierii și provin dintr-o exploatație de origine în care au fost ținute cel puțin 28 de zile. În această exploatație de origine, toate animalele din speciile susceptibile au fost vaccinate împotriva dermatozei nodulare contagioase cu cel puțin 28 de zile înainte de data expedierii și se află în perioada de imunitate indicată de producătorul vaccinului la data expedierii sau se află în perioada de imunitate datorită unor vaccinări anterioare sau datorită imunității materne la data expedierii;”;
                                    
                                 
                     
                           (b)
                        
                        
                           la litera (b), punctul (i) se înlocuiește cu următorul text:
                           
                                       „(i)
                                    
                                    
                                       animalele au fost vaccinate împotriva dermatozei nodulare contagioase cu cel puțin trei luni înainte de data expedierii și se află în perioada de imunitate indicată de producătorul vaccinului la data expedierii. În exploatația de origine a acestor animale, toate animalele din speciile susceptibile au fost vaccinate împotriva dermatozei nodulare contagioase cu cel puțin 28 de zile înainte de data expedierii și se află în perioada de imunitate indicată de producătorul vaccinului la data expedierii sau se află în perioada de imunitate datorită unor vaccinări anterioare sau datorită imunității materne la data expedierii;”;
                                    
                                 
                     
                           (c)
                        
                        
                           la litera (c), punctul (ii) se înlocuiește cu următorul text:
                           
                                       „(ii)
                                    
                                    
                                       animalele au fost vaccinate împotriva dermatozei nodulare contagioase cu cel puțin 28 de zile înainte de data expedierii și se află în perioada de imunitate indicată de producătorul vaccinului la data expedierii. În exploatația de origine a acestor animale, toate animalele din speciile susceptibile au fost vaccinate împotriva dermatozei nodulare contagioase cu cel puțin 28 de zile înainte de data expedierii și se află în perioada de imunitate indicată de producătorul vaccinului la data expedierii sau se află în perioada de imunitate datorită unor vaccinări anterioare sau datorită imunității materne la data expedierii;”.
                                    
                                 
                     
         
               2.
            
            
               La articolul 5 alineatul (1), litera (b) se înlocuiește cu următorul text:
               
                           „(b)
                        
                        
                           animalele au fost vaccinate împotriva dermatozei nodulare contagioase cu cel puțin 28 de zile înainte de data expedierii și se află în perioada de imunitate indicată de producătorul vaccinului la data expedierii. În exploatația de origine a acestor animale, toate animalele din speciile susceptibile au fost vaccinate împotriva dermatozei nodulare contagioase cu cel puțin 28 de zile înainte de data expedierii și se află în perioada de imunitate indicată de producătorul vaccinului la data expedierii sau se află în perioada de imunitate datorită unor vaccinări anterioare sau datorită imunității materne la data expedierii;”.
                        
                     
         
               3.
            
            
               Articolul 6 se înlocuiește cu următorul text:
               „Articolul 6
               Condiții speciale pentru expedierea bovinelor și a rumegătoarelor sălbatice captive vii în interiorul zonelor enumerate în partea II din anexa I ale aceluiași stat membru
               (1)   Prin derogare de la interdicția prevăzută la articolul 3 litera (a) și sub rezerva respectării dispozițiilor alineatului (2) al prezentului articol, autoritatea competentă poate autoriza expedierea de loturi de bovine și de rumegătoare sălbatice captive vii din exploatații situate într-o zonă enumerată în partea II din anexa I la o destinație situată într-o altă zonă din același stat membru care figurează în lista din partea II din anexa I.
               (2)   Derogarea prevăzută la alineatul (1) se aplică numai loturilor de bovine și de rumegătoare sălbatice captive vii, cu condiția ca animalele să îndeplinească cel puțin una dintre următoarele condiții:
               
                           (a)
                        
                        
                           animalele au fost vaccinate împotriva dermatozei nodulare contagioase cu cel puțin 28 de zile înainte de data expedierii și se află în perioada de imunitate indicată de producătorul vaccinului la data expedierii. În exploatația de origine a acestor animale, toate animalele din speciile susceptibile au fost vaccinate împotriva dermatozei nodulare contagioase cu cel puțin 28 de zile înainte de data expedierii și se află în perioada de imunitate indicată de producătorul vaccinului la data expedierii sau se află în perioada de imunitate datorită unor vaccinări anterioare sau datorită imunității materne la data expedierii;
                        
                     
                           (b)
                        
                        
                           animalele, indiferent de statutul vaccinării lor individuale sau de vaccinarea care a avut loc în exploatația lor de origine împotriva dermatozei nodulare contagioase, pot fi deplasate în vederea sacrificării de urgență către un abator, cu condiția ca exploatația de origine să nu facă obiectul niciuneia dintre restricțiile prevăzute în Directiva 92/119/CEE în legătură cu dermatoza nodulară contagioasă, care interzic o astfel de deplasare;
                        
                     
                           (c)
                        
                        
                           animalele sunt descendenți nevaccinați cu vârsta mai mică de șase luni, născuți de femele vaccinate cu cel puțin 28 de zile înainte de parturiție, care se aflau în perioada de imunitate conform producătorului vaccinului la data de parturiție și pot fi deplasate către o altă exploatație sau către un abator în vederea sacrificării imediate. În exploatația de origine a acestor animale, toate animalele din speciile susceptibile au fost vaccinate cu cel puțin 28 de zile înainte de data expedierii și se află în perioada de imunitate indicată de producătorul vaccinului la data expedierii sau se află în perioada de imunitate datorită unor vaccinări anterioare sau datorită imunității materne, iar exploatația nu face obiectul niciuneia dintre restricțiile prevăzute în Directiva 92/119/CEE în legătură cu dermatoza nodulară contagioasă, care interzic o astfel de deplasare.”.
                        
                     
         
               (4)
            
            
               După articolul 6 se inserează următorul articol 6a:
               „Articolul 6a
               Condiții speciale pentru expedierea bovinelor și a rumegătoarelor sălbatice captive vii în interiorul zonelor enumerate în partea I din anexa I până la zonele enumerate în partea I sau partea II din anexa I ale aceluiași stat membru
               (1)   Prin derogare de la interdicția prevăzută la articolul 3 litera (a) și sub rezerva respectării dispozițiilor alineatului (2) al prezentului articol, autoritatea competentă poate autoriza expedierea de loturi de bovine și de rumegătoare sălbatice captive vii din exploatații situate într-o zonă enumerată în partea I din anexa I la o destinație situată într-o altă zonă din același stat membru care figurează în lista din partea I sau din partea II din anexa I.
               (2)   Derogarea prevăzută la alineatul (1) se aplică numai loturilor de bovine și de rumegătoare sălbatice captive vii, cu condiția ca animalele să îndeplinească cel puțin una dintre următoarele condiții:
               
                           (a)
                        
                        
                           animalele au fost vaccinate împotriva dermatozei nodulare contagioase cu cel puțin 28 de zile înainte de data expedierii și se află în perioada de imunitate indicată de producătorul vaccinului la data expedierii. În exploatația de origine a acestor animale, toate animalele din speciile susceptibile au fost vaccinate împotriva dermatozei nodulare contagioase cu cel puțin 28 de zile înainte de data expedierii și se află în perioada de imunitate indicată de producătorul vaccinului la data expedierii sau se află în perioada de imunitate datorită unor vaccinări anterioare sau datorită imunității materne la data expedierii;
                        
                     
                           (b)
                        
                        
                           animalele, indiferent de statutul vaccinării lor individuale sau de vaccinarea care a avut loc în exploatația lor de origine împotriva dermatozei nodulare contagioase, pot fi deplasate în vederea sacrificării de urgență către un abator, cu condiția ca exploatația de origine să nu facă obiectul niciuneia dintre restricțiile prevăzute în Directiva 92/119/CEE în legătură cu dermatoza nodulară contagioasă, care interzic o astfel de deplasare;
                        
                     
                           (c)
                        
                        
                           animalele sunt descendenți nevaccinați cu vârsta mai mică de șase luni, născuți de femele vaccinate cu cel puțin 28 de zile înainte de parturiție, care se aflau în perioada de imunitate conform producătorului vaccinului la data de parturiție și pot fi deplasate către o altă exploatație sau către un abator în vederea sacrificării imediate. În exploatația de origine a acestor animale, toate animalele din speciile susceptibile au fost vaccinate cu cel puțin 28 de zile înainte de data expedierii și se află în perioada de imunitate indicată de producătorul vaccinului la data expedierii sau se află în perioada de imunitate datorită unor vaccinări anterioare sau datorită imunității materne, iar exploatația nu face obiectul niciuneia dintre restricțiile prevăzute în Directiva 92/119/CEE în legătură cu dermatoza nodulară contagioasă, care interzic o astfel de deplasare;
                        
                     
                           (d)
                        
                        
                           animalele au fost introduse în exploatație cu mai puțin de trei luni în urmă dintr-un alt stat membru sau dintr-o țară terță sau dintr-o zonă a acesteia care nu făcea obiectul unor restricții din cauza confirmării dermatozei nodulare contagioase sau vaccinării împotriva dermatozei nodulare contagioase și pot fi transportate către un abator în vederea sacrificării imediate. În exploatația de origine a acestor animale, toate celelalte animale din speciile susceptibile au fost vaccinate cu cel puțin 28 de zile înainte de data expedierii și se află în perioada de imunitate indicată de producătorul vaccinului la data expedierii sau se află în perioada de imunitate datorită unor vaccinări anterioare sau datorită imunității materne, iar exploatația nu face obiectul niciuneia dintre restricțiile prevăzute în Directiva 92/119/CEE în legătură cu dermatoza nodulară contagioasă, care interzic o astfel de deplasare.”.
                        
                     
         
               (5)
            
            
               La articolul 12, prima teză se înlocuiește cu următorul text:
               „Autoritatea competentă se asigură că procedura de transport al bovinelor și al rumegătoarelor sălbatice captive vii, al subproduselor de origine animală neprelucrate și al pieilor netratate care fac obiectul derogărilor prevăzute la articolele 4, 5, 8 și 9 respectă următoarele cerințe:”.
            
         Articolul 2
   Prezenta decizie se adresează statelor membre.
   
      Adoptată la Bruxelles, 8 august 2017.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  JO L 62, 15.3.1993, p. 69.
   
      (4)  JO L 18, 23.1.2003, p. 11.
   
      (5)  Decizia de punere în aplicare (UE) 2016/2008 a Comisiei din 15 noiembrie 2016 privind măsurile zoosanitare de combatere a dermatozei nodulare contagioase în anumite state membre (JO L 310, 17.11.2016, p. 51).
   
      (6)  EFSA Journal 2017;15(4):4773.
   
      (7)  EFSA Journal 2016;14(8):4573.